CELEX: 62013TA0103
Language: hu
Date: 2015-10-13 00:00:00
Title: T-103/13. P. sz. ügy: A Törvényszék 2015. október 13-i ítélete – Bizottság kontra Cocchi és Falcione („Fellebbezés — Csatlakozó fellebbezés — Közszolgálat — Tisztviselők — Nyugdíjak — A nemzeti nyugdíjjogosultságok átvitele — A nyugdíjra jogosító szolgálati idő jóváírására vonatkozó javaslatok — Sérelmet nem okozó aktus — Az elsőfokú eljárásban előterjesztett kereset elfogadhatatlansága — A személyzeti szabályzat VIII. melléklete 11. cikkének (2) bekezdése”)

30.11.2015   
            
            
               HU
            
            
               Az Európai Unió Hivatalos Lapja
            
            
               C 398/33
            
         A Törvényszék 2015. október 13-i ítélete – Bizottság kontra Cocchi és Falcione
   (T-103/13. P. sz. ügy) (1)
   
   ((„Fellebbezés - Csatlakozó fellebbezés - Közszolgálat - Tisztviselők - Nyugdíjak - A nemzeti nyugdíjjogosultságok átvitele - A nyugdíjra jogosító szolgálati idő jóváírására vonatkozó javaslatok - Sérelmet nem okozó aktus - Az elsőfokú eljárásban előterjesztett kereset elfogadhatatlansága - A személyzeti szabályzat VIII. melléklete 11. cikkének (2) bekezdése”))
   (2015/C 398/43)
   Az eljárás nyelve: francia
   
      Felek
   
   
      Fellebbező: Európai Bizottság (képviselők: G. Gattinara és D. Martin meghatalmazottak)
   
      A többi fél az eljárásban: Giorgio Cocchi (Wezembeek-Oppem, Belgium) és Nicola Falcione (Brüsszel, Belgium) (képviselők kezdetben: S. Orlandi, J.-N. Louis és D. de Abreu Caldas, később: S. Orlandi ügyvédek)
   
      Az ügy tárgya
   
   Az Európai Unió Közszolgálati Törvényszéke (első tanács) Cocchi és Falcione kontra Bizottság ügyben 2012. december 11-én hozott ítélete (F-122/10, EBHT-KSZ, EU:F:2012:180) ellen, annak hatályon kívül helyezése iránt benyújtott fellebbezés.
   
      Az ítélet rendelkező része
   
   
               1)
            
            
               A Törvényszék az Európai Unió Közszolgálati Törvényszékének (első tanács) F-122/10. sz., Cocchi és Falcione kontra Bizottság ügyben 2012. december 11-én hozott ítéletét hatályon kívül helyezi, mivel az elfogadhatónak és megalapozottnak nyilvánította az Európai Bizottság által Nicola Falcionéhoz és Giorgio Cocchihoz intézett, 2010. február 12-i, illetőleg február 23-i aktusok (megnevezésük ebben az ítéletben: „határozat”) megsemmisítése iránti kérelmet, amennyiben ezek az aktusok visszavonták a G. Cocchinak és N. Falcionénak tett azon javaslatokat, amelyek jelezték, hogy nyugdíjjogosultságuk esetleges átvitele milyen mértékű további nyugdíjra jogosító szolgálati időt eredményezne.
            
         
               2)
            
            
               A Törvényszék a csatlakozó fellebbezést elutasítja.
            
         
               3)
            
            
               A Törvényszék elutasítja a G. Cocchi és N. Falcione által a Közszolgálati Törvényszék előtt, az F-122/10. sz. ügyben előterjesztett keresetet, mivel az az Európai Bizottság által N. Falcionéhoz és G. Cocchihoz intézett, 2010. február 12-i, illetőleg február 23-i aktusok megsemmisítésére irányul, amennyiben ezek az aktusok visszavonták a G. Cocchinak és N. Falcionénak tett azon javaslatokat, amelyek jelezték, hogy nyugdíjjogosultságuk esetleges átvitele milyen mértékű további nyugdíjra jogosító szolgálati időt eredményezne.
            
         
               4)
            
            
               G. Cocchi és N. Falcione maguk viselik a jelen eljárással kapcsolatos saját költségeiket, valamint kötelesek viselni a Bizottság részéről a csatlakozó fellebbezéssel kapcsolatban felmerült költségeket. A Bizottság maga viseli a fellebbezéssel kapcsolatos saját költségeit.
            
         
               5)
            
            
               G. Cocchi és N. Falcione, valamint a Bizottság maguk viselik az elsőfokú eljárással kapcsolatos saját költségeiket.
            
         
      (1)  HL C 129., 2013.5.4.